Owlboy

Owlboy er et eventyr- og plattformspill utvikler av den norske spillutvikleren D-Pad Studio. Spillet var i utvikling fra 2007, og ble utgitt i november 2016.

Handling 
Landsbyen deres heter Vellie og består av mange forskjellige øyer, som er befolket med både mennesker og ugle-humanoide skapninger. Vellie ligger i nærheten av den flytende byen «Advent» som er hovedstaden deres. Områdene rundt Vellie og Advent inneholder gamle relikvier og templer fra når gamle uglene var langt flere og kontrollerte hele området.

Otus har en mentor Asio, som trener ham til å bli en ugle. Han får også en ugle-kappe av Asio, som gir ham muligheten til å fly. Otus blir sett ned på av de andre innbyggerne i Vellie, fordi han ofte er utsatt for ulykker. Den beste vennen hans er Geddy, et menneske. Når landsbyen Vellie blir angrepet av pirater, legger Otus ut på reise sammen med Geddy for å redde landsbyen - og resten av verden slik de kjenner den.

Spillmekanismer 
Spilleren kontrollerer figuren Otus, som har evnen til å fly, og kan bære forskjellige objekter mens han flyr. Disse objektene har variert bruk, men er stort sett brukt som fjernvåpen, kastevåpen, og verktøy til å løse gåter. Videre i spillet blir Otus alliert med forskjellige figurer som deltar i hans reise; flere av dem har egne våpen med unike egenskaper.

Mottagelse 
Spillet fikk svært gode anmeldelser etter lanseringen i 2016. Anmelderen i det norske nettmagasinet Gamer skrev at Owlboy var «(d)et beste norske spillet siden Den lengste reisen»; og viste da til et videospill som ble lansert i 1999. Anmelderen i nettmagasinet Pressfire mente at spillet var «(g)ripende, personlig og uendelig vakkert. Årets beste spill er sannsynligvis norskprodusert.»

Referanser

Eksterne lenker 

 

Xbox One-spill
Windows-spill
PlayStation 4-spill
Plattformspill
Nintendo Switch-spill
MacOS-spill
Linux-spill
Indiespill
Action-eventyrspill
Videospill fra 2016
Eventyrspill
Videospill utviklet i Norge
Metroidvania-spill